Hun ble født i Canada høsten 1880, som datter av Pierre Chassé (1849–1911) og Fébronie Lévesque (1852–1912), og giftet seg i ung alder med Etienne Leclerc. Sammen fikk de seks barn før han døde i 1911. De fleste av barna fra dette ekteskapet døde enten som spedbarn eller i alle fall lenge før de nådde en høy alder, med unntak av en datter som ble 96. I 1915 ble hun gift på ny med Hector Meilleur, som døde i 1972, 92 år gammel. Også i dette ekteskapet fikk hun seks barn.